Perak e vehe ur yezh all geneoch-chwi ?... War-dro dek vloaz zo em boa klasket da zisplegiñ dur vignonez din stad ar brezhoneg e Breizh. E Montargis (Loiret) e oan e chom dar choulz-se. Ar plach-se oa desket awalch, stummourez, hag ezel ag ar strollad sokialour (PS). Diaes oa geti kompren ar pezh a lâren met, moarvat, ne zisplegen ket mat an traoù dezhi. Setu perak he doa goulennet genin : Met perak e vehe ur yezh all geneoch ? (mais pourquoi auriez-vous une autre langue ?).    Ne meus ket mui soñj ag ar pezh mboa reskontet dezhi ha ne meus ket mui darempredoù geti met ur mignon all, ur mignon kozh, Georges, a zo e chom e Sant-Sten (Saint-Etienne - Loire), en deus poan ivez e kompren perak emañ ken talvoudus ar brezhoneg evidon-me  (ha pas hepken evidon-me). Georges a zeu bep bloaz da Vreizh da vakansiñ. Setu ar pezh eh on e vonet da zisplegiñ dezhañ...    Perak e vehe ur yezh all geneoch ? : ar pezh a oa, hag a zo souezhus barzh ar goulenn-se a zo an amzer implijet rak hon eus ur yezh all. Div yezh a vez komzet e Breizh izel abaoe kantvedoù ha kantvedoù, hag ar brezhoneg a veze komzet araok ar galleg. Memestra evit ar gallaoueg e Breizh Uhel. Ul liamm a zo etre ar Vretoned a Vreizh Izel hag ar brezhoneg, memes get ar re  ha ne gomzont ket mui ar yezh-se. Perak ? Rak ar breton a veze komzet get muioch evit ur milion a dud hanter-kant vloaz zo choazh. Rak ar breton a vez komzet amañ abaoe pemzek kant vloaz, ha marteze muioch : 1.500 vloaz, memestra...